armvectores/hy_wikipedia_2023 huggingface dataset:
Ձակովոյի մայր տաճար

Ձակովոյի մայր տաճար կամ Ձակովոյի Սուրբ Պետրոսի տաճարական բազիլիկ (խորվ.՝ Cathedral basilica of St. Peter in Đakovo), կաթոլիկ քրիստոնեական տաճար, որը գտնվում է Խորվաթիայի Ձակովո քաղաքում։
Ձակովոյի մայր տաճարը Խորվաթիայի ամենամեծ սակրալ նորակառույց շենքերից է։ Սուրբ Պետրոսի տաճարը Ձակովո քաղաքի ամենահայտնի ուղենիշներից է։


== Պատմություն ==
Տաճարի շինարարական աշխատանքները սկսվել են 1866 թվականին և ավարտվել 1882-ին՝ գերմանական ծագմամբ խորվաթ եպիսկոպոս Յոսիփ Շտրասմայերի նախաձեռնությամբ։
Տաճարի նախագծողները եղել են վիեննացի ճարտարապետներ Կառլ Ռոյսներն ու Ֆրիդրիխ ֆոն Շմիդտը։ Ձակովոյի մայր տաճարի պատերը հայտնի են որմնանկարներով։ Որմնանկարներում պատկերված են տեսարաններ Աստվածաշնչի հին և նոր Կտակարանից։ Այս պատկերների հեղինակները եղել են Ալեքսանդր Մաքսիմիլիանը և Լոդովիկո Զայթցը։ Սուրբ Պետրոսի կյանքը պատկերող միայն երկու որմնանկարներ հեղինակել է Աչիլե Անսիգլիոնին։
Ձակովոյի մայր տաճարի կառուցումն ընթացել է չորս տարի։ Եվս տասներկու տարի ծախսվել է ներքին հարդարման վրա։


== Տես նաև ==
Զագրեբի մայր տաճար


== Ծանոթագրություններ ==


== Գրականություն ==
Cepelić, Milko; Pavić, Matija, Josip Juraj Strossmayer, biskup bosansko-đakovački i srijemski, God. 1850-1900, Tisak dioničke tiskare, Zagreb, 1900-1904.
Damjanović, Dragan, "Karl Rösner's First Design for Đakovo Cathedral from 1854", Prostor, Architecture and Urban Planning Scientific Journal, Nr. 15 (2007), 1 (33), Zagreb, 2007, pp. 2–25.
Damjanović, Dragan, "Projects for Đakovo Cathedral from the End of the 18th and the Beginning of the 19th Century", Peristil, Nr. 50, pp 141–56, Zagreb, 2007.
Damjanović, Dragan, "Stylistic Features in Karl Rösner's Working Designs from 1865 and 1867 for the Cathedral in Đakovo", Prostor, Architecture and Urban Planning Scientific Journal, Nr. 16 (2008), 1 (35), Zagreb, 2008, pp. 48–63
Damjanović, Dragan, "National Ideologies and 19th Century Art on the Example of Frescoes in the Đakovo Cathedral Apses", Društvena istraživanja. Časopis za opća društvena pitanja, Vol. 18, Nr. 3 (101); Zagreb, 2009, pp 461–78
Նժդեհ ջոկատ

1988 թվականին, երբ սկսվեց Արցախյան շարժումը, Հայաստանյան բուհերը ուսումնական կառույցներ լինելուց զատ դարձան գաղափարական և կազմակերպչական լուրջ օջախներ և ձեռնամուխ եղան Արցախի անկախացման կազմակերպմանը։ Այս ամենից անմասն չմնաց նաև Հայաստանի պետական տնտեսագիտական համալսարանը՝ նախկին Ժողինստիտուտը։ Հենց այստեղ էլ, մի խումբ ուսանողների ջանքերով 1989 թվականին ձևավորվեց «Նժդեհ» կամավորականների ջոկատը, որը հատուկ և գաղտնի գործողություններ էր իրականացնում։ Ջոկատի գերխնդիրը մարտնչող Արցախին օգնություն հասցնելն էր։ Կամավորականները իրականացնում էին բազմապիսի աշխատանքներ՝ հավաքագրում էին զենք, սնունդ, հագուստ և անհրաժեշտ պարագաներ և կազմակերպում այդ բեռների անվնաս ուղարկումը Արցախ։
Սկզբնական շրջանում ջոկատը իր գործունեությունը ծավալում էր Երևան քաղաքում, իսկ 1990 թվականից սկսած, ուսանողական շինջոկատի անվամբ քողարկվելով, մի քանի անգամ մեկնում է Արցախ և ՀՀ սահմանամերձ բնակավայրեր և մասնակցում ռազմական գործողությունների։
1990 թվականի ապրիլ ամսից ԽՍՀՄ հատուկ ծառայությունների ուշադրությունը սևեռվում է «Նժդեհ» կամավորականների ջոկատի վրա, ինչի պատջառով ջոկատը փաստացի դադարում է գոյություն ունենալ և անցնում է ընդհատակյա գործունեության։


== Գրականություն ==
«Մարտական հաշվարկ», էջ 42-57
Տուկայ (գյուղ, Բիժբուլյակսկի շրջան)

Անվան այլ կիրառումների համար տե՛ս՝ Տուկայ (այլ կիրառումներ)Տուկայ (ռուս.՝ Тукай, բաշկիրերեն՝ Туҡай), գյուղ Ռուսաստանի Բաշկորտոստան հանրապետության Բիժբուլյակսկի շրջանի կազմում։
Բնակչությունը 2009 թվականին գրանցված տվյալներով կազմում էր 141 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Քրիստոֆեր Ռեպկա

Քրիստոֆեր Ռեպկա (հոկտեմբերի 6, 1998(1998-10-06), Ստարա Լյուբովնա, Պրեշովյան շրջան, Սլովակիա), սլովակ շախմատիստ, գրոսմայստեր, Սլովակիայի շախմատի առաջնության կրկնակի չեմպիոն։


== Կենսագրություն ==
Ծնվել է 1998 թվականի հոկտեմբերի 6-ին։ Միջազգային վարպետի կոչմանն արժանացել է 2016 թվականին, գրոսմայստերի՝ 2018 թվականին։ Համրվում է Սլովակիայի պատմության մեջ ամենաերիտասարդ գրոսմայստերը։ 2017 և 2018 թվականներին դարձել է Սլովակիայի շախմատի առաջնության չեմպիոն։ Նա 2018 թվականի մայիսի դրությամբ համարվում է 2-րդ բարձր վարկանիշն ունեցող սլովակ շախմատիստը։ 
Կանանց գրոսմայստեր, ազգությամբ սլովակ Եվա Ռեպկայի և լիբանանցի միջազգային վարպետ Ֆադի Էյդի որդին էորդին է։ 


== Մարզական արդյունք ==


== Վարկանիշի փոփոխության գրաֆիկ ==


== Ծանոթագրություններ ==


== Արտաքին հղումներ ==
Անձնական քարտը ՖԻԴԵ-ի կայքում
Պարտիաները chessgames.com կայքում
Անձնական քարտը 365chess.com կայքում
Վեդռա

Վեդռա (էստ․՝ Vedra), գյուղ Էստոնիայի Լյաենեմաա նահանգի Օռու շրջանում։
2011 թվականի տվյալներով գյուղում բնակվում էր 36 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Գիմլի

Գիմլի (անգլ.՝ Gimli), թզուկ, Ջոն Ռոնալդ Ռուել Թոլքինի «Մատանիների տիրակալը» ստեղծագործության գլխավոր հերոսներից մեկը, Մատանու եղբայրության անդամ։


== Անվան ծագում ==
Հայտնի չէ, թե ինչ նշանակություն ունի Գիմլի անունը։ Ըստ Թոլքինի՝ այն կարող է առաջացած լինել «գիմ» բառից, որը հին սկանդինավյան պոեզիայում նշանակում է «կրակ»։


== Կենսագրություն ==
Գիմլին պատկանում է թզուկների ամենահին՝ Երկարամորուքների ռասային, որոնք Կազադ-Դումայի առաջին բնակիչներից են, և հանդիսանում է Դուրինի կրտսեր գծի ժառանգորդ։ Նրան թույլ չեն տվել մասնակցել Էրեբորի արշավին, քանի որ թզուկի համար նա դեռ շատ փոքր էր՝ ընդամենը 62 տարեկան։ Այն բանից հետո, երբ թզուկները վերադարձրին Միայնակ Լեռը, Գիմլին հոր հետ սկսեց ապրել Էրեբորում։
Ե. Դ. 3018 թվականին Գիմլին հոր՝ Գլոյնի հետ ուղևորվեց դեպի Ռիվենդել՝ մասնակցելու Էլրոնդի խորհրդին։ Խորհրդում նա ընտրվեց Մատանու եղբայրության անդամ, և 3018 թվականի աշնանը խմբի հետ ուղևորվեց դեպի հարավ։ Ճանապարհին նա և Լեգոլասը ամուր ընկերություն հաստատեցին։
Մատանու Պատերազմից հետո Էրեբորի թզուկների հետ տեղափոխվեց Ագլարոնդի քարանձավ և այնտեղ սկսեց ղեկավարել նրանց։ Արագորնի մահից հետո՝ Չ. Դ. 120 թվականին նա Ծով մեկնեց Լեգոլասի հետ միասին։


== Ծանոթագրություններ ==


== Գրականություն ==
Королёв К. Энциклопедия «Толкин и его мир». — Москва: Локид-Пресс, 2005. — С. 106—107. — 494 с. — 7100 экз. — ISBN 5-98601-018-3
Greg Harvey. Gimli, son of Gloin // The origins of Tolkien's Middle-earth for dummies. — John Wiley & Sons, 2003. — 338 p. — (For dummies). — ISBN 0-76454186-2, ISBN 978-0-76454186-5
Ազատ դեմոկրատներ (Հայաստան)

Անվան այլ կիրառումների համար տե՛ս՝ Ազատ դեմոկրատներ (այլ կիրառումներ)Ազատ դեմոկրտաներ, գործող քաղաքական կուսակցություն Հայաստանում։ Կուսակցության նախագահը Խաչատուր Քոքոբելյանն է։


== Պատմություն ==
«Ազատ Դեմոկրատներ» կուսակցության հիմնադիր համագումարը կայացել է 2011 թվականի մայիսի 21-ին։


== Հայացքներ ==


== Մասնակցությունը խորհրդարանական ընտրություններին ==


=== 2012 ===
«Ազատ դեմոկրատներ» կուսակցությունը դաշինք կազմելով Ժառանգություն կուսակցության հետ՝ մասնակցեց 2012թ ՀՀ Ազգային Ժողովի ընտրություններին։ Ընտրությունների արդյունքում «Ազատ դեմոկրատներ» կուսակցության նախագահ Խաչատուր Քոքոբելյանը և կուսակցության անդամ Ալեքսանդր Արզումանյանը ընտրվեցին ՀՀ ԱԺ պատգամավորներ։


=== 2017 ===
Կուսակցությունը սեփական ցուցակով մասնակցության հայտ է ներկայացրել 2017 թվականի Հայաստանի խորհրդարանական ընտրություններին։ Ընտրություններին կուսակցության ցուցակը գլխավորում է Խաչատուր Քոքոբելյանը, իսկ վարչապետի թեկնածուն Հրանտ Բագրատյանն է, որը երկրորդն է ցուցակում։ Կուսակցության համամասնական ցուցակի երրորդ տեղում Ստյոպա Սաֆարյանն է, չորրորդը Անահիտ Բախշյանը։
Ընտրությունների արդյունքում կուսակցությունը չհաղթահարեց նվազագույն շեմը՝ ստացանալով 14'740 ձայն, կամ ընդհանուր քվեների 0,94%-ը։


=== 2018 ===
ԱԴԿ֊ն Հայաստանի 2018 թվականի խորհրդարանական ընտրություններին կմասնակցի «Մենք» դաշինքով։


== Ծանոթագրություններ ==


== Արտաքին հղումներ ==
Պաշտոնական կայք Archived 2021-02-26 at the Wayback Machine.
Արից Ադուրիս

Արից Ադուրիս Սուբելդիա (իսպ.՝ Aritz Aduriz Zubeldia, փետրվարի 11, 1981(1981-02-11), Սան Սեբաստիան, Բասկերի երկիր, Իսպանիա), իսպանացի ֆուտբոլիստ, «Ատլետիկ Բիլբաո» ակումբի ֆուտբոլիստ։ Հանդես է գալիս չճանաչված ֆուտբոլի Բասկերի երկրի հավաքականում, հանդիսանալով հավաքականի լավագույն ռմբարկուն՝ 7 խաղ 7 գոլ։


== Ակումբային կարիերա ==
Ֆուտբոլով զբաղվել Արից Ադուրիսը սկսել է «Անտիգուոկո» ակումբում (սիրողական երիտասարդական ակումբ Սան Սեբաստիանում)։ 1999 թվականին նա կնքեց իր առաջին պրոֆեսիոնալ պայմանագիրը ֆուտբոլում՝«Աուրրերա» ակումբի հետ, որն այդ ժամանակ հանդես էր գալիս Սեգունդա Բ֊ում։ Երիտասարդ հարձակվողին նկատեց Բասկերի երկրի ամենահայտնի ակումբներից մեկը՝ Բիլբաոյի «Ատլետիկը»։ Մյուս մրցաշրջանը նա մեկնարկեց որպես ռեզերվային ակումբի ֆուտբոլիստ։ «Ատլետիկում հարձակվողը 3 մրցաշրջանում հիմնական կազմում խաղաց ընդամենը 3 խաղ։
2004 թվականին Արիցը հեռացավ «Ատլետիկից, տեղափոխվելով Սեգունդա Բ֊ի «Բուրգոս» ակումբ։ Մրցաշրջանը նոր ակումբում շատ հաջող ընթացավ։ 16 գնդակ 36 խաղում։ Հաջորդ մրցաշրջանը հարձակվողն անցկացրեց մեկ գլուխ բարձր ակումբում, նա տեղափոխվեց «Վալյադոլիդ», որը հանդես էր գալիս Սեգունդայում։ Մեկ ու կես մրցաշրջանում Վալյադոլիդում Արիցը 46 խաղում խփեց 20 գնդակ։ Ձմեռային տրանսֆերային պատուհանի ժամանակ Արիցը փոխեց ակումբը, տեղափոխվելով իր արդեն ծանոթ ակումբ՝ «Ատլետիկ։ Ֆուտբոլիստի երկրորդ տեղափոխությունն այդ ակումբ դարձավ ավելի քան հաջողակ, քան առաջինը։ Երկուս ու կես մրցաշրջանում Արիցը ակումբի կազմում անցկացրեց 82 խաղ խփելով 22 գոլ։
2008 թվականին, լրացավ պայմանագիրը «Ատլետիկ»֊ի հետ, և նա տեղափոխվեց «Մալյորկա», ակումբի հետ կնքելով չորս տարվա պայմանագիր։ 2010 թվականին Արից Ադուրիսը, դառնալով անցած մրցաշրջանում «Մալյորկա»֊յի լավագույն ռմբարկու տեղափոխվեց «Վալենսիա»։ 3 տարվա պայմանագիրը վալենսիացիների համար արժեցավ 3 մլն եվրո։
2012 թվականի ամռանն Արից Ադուրիսը նորից փոխեց ակումբը, կարիերայում արդեն երրորդ անգամ պայմանագիր կնքելով «Ատլետիկի» հետ։
2015 թվականի օգոստոսի 14֊ին կայացավ Ատլետիկ֊Բարսելոնա խաղը, որը հաղթեց Ատլետիկը 4։0 հաշվով։ Ադուրիսը այդ խաղում խփեց 3 գնդակ և դարձավ առաջին ֆուտբոլիստը, ով վերջին 10 տարիներում ձևակերպեց հետ֊տրիկ Բարսելոնայի դարպասը։


== Կարիերան ազգային հավաքականի կազմում ==
Բասկերի Երկրի կազմում Ադուրիսն անց է կացրել 7 խաղ, որոնցում խփել է 7 գոլ։ Դա Բասկերի ազգային հավաքականում համարվում է լավագույն արդյունքը։
2010 թվականին առաջին անգամ իր կարիերայում նա ստացավ հրավեր Իսպանիայի ֆուտբոլի ազգային հավաքական, որի ժամանակ մասնակցեց Եվրոպայի առաջնության ընտրական փուլին՝ Լիտվայի և Շոտլանդիայի հավաքականների դեմ խաղում։


== Խաղերի Վիճակագրությունը ==


=== Ակումբային վիճակագրություն ===
2015 թվականի օգոստոսի 17֊ի տվյալներով։


== Ծանոթագրություններ ==


== Արտաքին հղումներ ==
Պրոֆիլը BDFutbol կայքում
Պրոֆիլը Բիլբաոյի «Ատլետիկ»֊ի կայքում
Valencia official profile
National team data Archived 2012-05-28 at the Wayback Machine.
Սև ցելերի սերմնացանը (պատմվածք)

Սև ցելերի սերմնացանը, Ակսել Բակունցի պատմվածքներից, որ ընդգրկված է պատմվածքների համանուն ժողովածուում։


== Սյուժեն ==
Սեթը, որին մոր անունով անվանում էին Երանի Սեթ, գյուղի ամենալավ սերմնացանն էր։ Ամեն գարնան նա ցանում էր արտերը, մշակում հողը։ Մի գարնան Սեթը, ցանքը կիսատ թողնելով, միացավ սպիտակների դեմ պայքարող մի խումբ գյուղացիների։ Երեկոյան կարմիր հեծելազորը գյուղ մտավ, և միայն հաջորդ օրը տուն բերին սպանված սերմնացանի մարմինը։
Նոյեմբերյան տոներին գյուղ եկած երկու երիտասարդ բանվոր գյուղին նվիրեցին մի վարագույր, որ կախեցին ակումբի վերածված եկեղեցում։ Վարագույրի վրա նկարված էր մի սերմնացան. «Թեթև ծփում էր վարագույրը, սերմնացանը ծալվում էր և ներքևից այնպես էր թվում, կարծես քայլում է սերմնացանը, և գետի զովից օրորվում է եղեգնուտը»։


== Ծանոթագրություններ ==
(389) Ինդուստրիա

(389) Ինդուստրիա (անգլ.՝ Industria), աստերոիդ աստերոիդների հիմնական գոտում։ Հայտնաբերվել է 1894 թվականի մարտի 8-ին Օգյուստ Շարլուայի կողմից Նիցայում։
Միջին հեռավորությունը Արեգակից կազմում է 2,60822 ա. մ., առավելագույնը մոտենում է 2,4335 ա. մ. հեռավորության վրա և հեռանում 2,783 ա. մ., իսկ Երկրի ուղեծրին Ինդուստրիա աստերոիդը նվազագույնը մոտենում է 1,4527 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1538,56 երկրային օրվա ընթացքում, իր ուղեծրով շարժվելով միջինում 0,233985 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,12° անկյուն։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(389) Ինդուստրիա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
(2951) Պերեպադին

(2951) Պերեպադին (անգլ.՝ Perepadin), աստերոիդ աստերոիդների հիմնական գոտում։ Հայտնաբերվել է 1977 թվականի սեպտեմբերի 13-ին Նիկոլայ Չեռնիխի կողմից Նաուչնիում։
Միջին հեռավորությունը Արեգակից կազմում է 3,131829 ա. մ., առավելագույնը մոտենում է 2,7751 ա. մ. հեռավորության վրա և հեռանում 3,4885 ա. մ.։ Արեգակի շուրջ մեկ ամբողջական պտույտ է կատարում 2024,4 երկրային օրվա ընթացքում, իր ուղեծրով շարժվելով միջինում 0,177831 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 14,77° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2951) Պերեպադին աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Շալաուր

Շալաուր (վրաց.՝ შალაური), Վրաստանում։ Գտնվում է Կախեթի մարզի Թելավի շրջանում։


== Դիրք ==
Գյուղը գտնվում է Ալազանի դաշտում` 650 մ բարձրության վրա։ Մարզկենտրոն Թելավից հեռու է 2 կմ։


== Բնակչություն ==
Ըստ 2014 թվականի տվյալների` գյուղում բնակվում էր 2186 մարդ։


== Ծանոթագրություններ ==
Իսկիտիմսկի շրջան

Իսկիտիմսկի շրջան (ռուս.՝ Искитимский район), մունիցիպալ շրջան Ռուսաստանի Դաշնության Նովոսիբիրսկի մարզում։
Ստեղծվել է 1935 թվականին։ Վարչական կենտրոնը՝ Իսկիտիմ։


== Աշխարհագրություն ==
Շրջանի տարածքի մակերեսը կազմում է 4384 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 66567 մարդ։ Բնակչության խտությունը կազմում էր 15,18 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Տելուգու գրականություն

Տելուգու գրականություն, Հնդկաստանի անդհրա ժողովրդի գրականությունը թելուգու լեզվով: Առաջին հուշարձանը (XI դ. սկիզբ) Նաննայա Բհաթթայի «Անդհրա Մահաբհարաթա»-ն է (սանսկրիտյան «Մահաբհարաթա»-ի մի մասի մշակումը): Տելուգու գրականության հիմնադիր Կանդուկուրի Վիրեսալինգամը (1848–1919) հանդես է եկել ավատականության դասակաստային հիմքերի և ուղղափառ հինդուիզմի դեմ: XX դ. սկզբին ծավալվել է ժողովրդին քիչ հասկանալի դասական լեզուն նոր գրական լեզվով փոխարինելու շարժում, որը գլխավորել է Գ. Ապպարաոն (1861 – 1915): Ստեղծվել են գրական, գիտական, հրապարակախոսական երկեր, ռեալիստական վեպեր (Ադիվի Բապիրաջու, Վիշվանաթհի Սաթյանարայանա): Պոեզիայում գերիշխող է դարձել հեղափոխական ռոմանտիզմը, որի ականավոր ներկայացուցիչն է Շրիրանգամ Շրինիվասան: 
1947-ին, Հնդկաստանի անկախության հռչակումից հետո, Տելուգու գրականությունը նոր վերելք է ապրում: Ժամանակակից առաջավոր կին գրող Շիրանհի Կումարին անգլերենից (1974, Մոսկվա) թելուգու լեզվով թարգմանել է Հ. Թումանյանի պատմվածքներն ու հեքիաթները (1975):
Պելուգո

Պելուգո (իտալերեն՝ Pelugo), կոմունա Իտալիայում։ Գտնվում է Տրենտինո Ալտո Ադիջե մարզի Տրենտո գավառում։
Բնակչությունը կազմում է 385 մարդ (2008), բնակչության խտություն՝ 17 մարդ/կմ²։ Զբաղեցնում է 22 կմ² մակերես։ Փոստային ինդեքս՝ 38079։ Հեռախոսային կոդ՝ 0465։
Կոմունայի հովանավորն է Սուրբ Զենոն Վերոնացին։ Տոնը նշվում է հուլիսի վերջին կիրակի օրը։


== Ժողովրդագրություն ==
Բնակչություն


== Կապի տվյալներ ==
Հեռախոս՝ 0465 801132


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Ռոդկովկա (այլ կիրառումներ)

Ռոդկովկա, կարող է վերաբերել՝

Ռոդկովկա - գյուղ Ռուսաստանի Սմոլենսկի մարզի Խիսլավիչսկի շրջանի կազմում։
Ռոդկովկա - գյուղ Ռուսաստանի Սմոլենսկի մարզի Մոնաստիրշչինսկի շրջանի կազմում։
Claro Open Colsanitas 2019

Claro Open Colsanitas 2019 կանանց ամենամյա թենիսի մրցախաղ, որն անց է կացվում Բոգոտայում։ 2009 թվականին այս առաջնության WTA կարգի մրցանակային ֆոնդը կազմում էր 250 հազար դոլար։ Մասնակցում էին 32 թենիսիստուհիներ և 16 զույգեր։ Ընթացիկ մրցարշավն անցկացվելու է 2019 թվականի ապրիլի 8- ից 14-ը։


== Ընդհանուր տեղեկություններ ==


=== Չեմպիոններ 2019 ===


=== Ռեյտինգային միավորներ ===


=== Մրցանակային ֆոնդ ===


=== Մասնակիցների միավորներ ===
1 Մեկնարկը տրվել է  2019 թվականի ապրիլի 1-ին «Ուայլդ- քարդ» ստացած թենիսիստուհիներ:

 Կոլումբիա Էմիլիանա Արանգո
 Կոլումբիա Մարիա ԿամիլաՕսորիո Սերանո
 Գերմանիա Սաբինա ԼիսիցկիԼավագույն խաղացողներ

 ԱՄՆ Շելբի Ռոջերս


== Ծանոթագրություններ ==


== Արտաքին հղումներ ==
Պաշտոնական կայք
Ֆրենսիս Ալեն

Ֆրենսիս Էլիզաբեթ Ալեն (անգլ.՝ Frances Elizabeth Allen, օգոստոսի 4, 1932(1932-08-04), Peru, Քլինտոն շրջան, Նյու Յորք, ԱՄՆ - օգոստոսի 4, 2020(2020-08-04), Սկենեկտադի, Նյու Յորք, ԱՄՆ), համակարգչային համակարգերի տեսության ամերիկացի գիտնական։ Առաջին կինը, որն արժանացել է Թյուրինգի մրցանակին (2006)։
IBM-ի աշխատակից, Գիտությունների ազգային ակադեմիայի (2010) և ԱՄՆ ճարտարագիտական ակադեմիայի, ինչպես նաև Ամերիկյան փիլիսոփայական ընկերության (2001) անդամ։


== Կենսագրություն ==
Ծնվել և մեծացել է Նյու Յորք նահանգի ֆերմայում։ Ընտանիքի վեց երեխաներից ավագն էր։ Նրա հայրը ֆերմեր էր, իսկ մայրը` ուսուցիչ։ 1954 թվականին ավարտել է ուսուցչական քոլեջը (այժմ` Նյու Յորք նահանգի Օլբանիի համալսարան)` ստանալով մաթեմատիկայի բակալավրի աստիճան։ Միչիգանի համալսարանում 1957 թվականին ձեռք է բերել մագիստրոսի կոչում, այնուհետև մի կարճ ժամանակահատված դասավանդել է դպրոցում, սակայն դժգոհ լինելով վաստակից` նույն` 1957 թվականի հուլիսի 15-ին Ալենն աշխատանքի է անցել IBM-ի կորպորացիայում, որտեղ աշխատել է հաջորդ 45 տարիների ընթացքում։ 1991 թվականին Ֆրենսիս Ալենը Ալբերտայի համալսարանի կողմից արժանացել է պատվավոր դոկտորի կոչման։

1980-ականների սկզբին Ֆրենսիս Ալենը ղեկավարում էր Parallel TRANslation (PTRAN) հետազոտական խումբը, որտեղ նա զբաղվում էր զուգահեռ հաշվարկների հարցերով։ Այս աշխատանքի ընթացքում Ալենը և նրա գործընկերները ուսումնասիրում են օպտիմալացման հիմունքները, որոնք այսօր օգտագործվում են շատ կոմպիլյատորներում։
2002 թվականից անցել է թոշակի։
Արվեստի և գիտությունների ամերիկյան ակադեմիայի անդամ։
Մահացել է 2020 թվականի օգոստոսի 4-ին` իր 88-ամյակի օրը։


== Անձնական կյանք ==
Ամուսնացած է եղել Նյու Յորքի համալսարանի ինֆորմատիկայի պրոֆեսոր Ջեյքոբ Թ. Շվարցի հետ. նրանց ամուսնությունն ավարտվել է ամուսնալուծությամբ։


== Պարգևներ և պատվոգրեր ==
IBM Fellow (1989, կին առաջին մրցանակակիրը)
Ընդգրկվել է Women in Technology International կազմակերպության փառքի սրահում (1997)
Ադա Լավլեյսի մրցանակ, Association for Women in Computing (2002)
Թյուրինգի մրցանակ (2006). «համակարգչային ծրագրերի օպտիմալացման տեսության և պրակտիկայի մեջ նորարարական ներդրման համար, որը հիմք է հանդիսացել ժամանակակից օպտիմիզացնող կոմպիլյատորների և ծրագրերի ավտոմատ զուգահեռացման համար»
Erna Hamburger Prize (2008)
Նրա պատվին IBM-ը 2007 թվականին սահմանել է IBM Ph.D. Fellowship Award-ը։


== Տես նաև ==
IBM


== Ծանոթագրություններ ==


== Արտաքին հղումներ ==
Ֆրենսիս Ալլենը IBM-ի էջում(անգլ.)
«2000 Fellow Awards Recipient», Համակարգչային պատմության թանգարան(անգլ.)
Սանտիմետրային ալիքներ

Սանտիմետրային ալիքներ , 1-10 սմ երկարության (30-3 Գհց հաճախականության) ռադիոալիքներ։ Առանց զգալի աղավաղումների անցնում են Երկրի մթնոլորտով։ Տրուցոսֆերայում Սանտիմետրային ալիքների կլանումը ջրային գոլորշիներով ու անձրեի կաթիլներով էական է միայն a < 3 սմ երկարության ալիքների դեպքում։ Իոնոսֆերան գործնականում թափանցիկ է Սանտիմետրային ալիքների համար, և դրանք կարող են օգտագործվել կապի արբանյակներում, Երկիր - Տիեզերք կապի գծերում, ինչպես նաե ռադիոլոկացիայում ու ռադիոնավագնացության մեջ։ Գետնամերձ պայմաններում Սանտիմետրային ալիքները տարածվում են ուղիղ տեսանելիության սահմաններում, տրոպոսֆերայի անհամասեռություններից վերաճառա գայթվելու, դիֆրակցիայի և բեկունակության հետևանքով կարող են տարածվել նաև ավելի հեռու։
Մախնովկա (գյուղ, Կրեմենչուգի շրջան)

Անվան այլ կիրառումների համար տե՛ս՝ ՄախնովկաՄախնովկա (ուկրաիներեն՝ Махнівка), գյուղ Ուկրաինայի Պոլտավայի մարզի Կրեմենչուգի շրջանում։
2001 թվականի տվյալներով Մախնովկա գյուղում բնակվում էր 81 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Շիրակ (Շարանտի գավառ)

Անվան այլ կիրառումների համար տե՛ս՝ Շիրակ (այլ կիրառումներ)Շիրակ (ֆր.՝ Chirac), համայնք Ֆրանսիայի Նոր Ակվիտանիա մարզի Շարանտ գավառում։
Բնակչությունը 2008 թվականի դրությամբ կազմում է 706 մարդ, բնակչության խտությունը` 20.57 մարդ/կմ²։ Բնակավայրը զբաղեցնում է 34.33 կմ² տարածք։


== Աշխարհագրություն ==
Գտնվում է Փարիզ քաղաքից 360 կմ հարավ, Պուատիե քաղաքից` 80 կմ հարավ, Անգուլեմ քաղաքից` 50 կմ հյուսիս-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 480 աշխատունակ (15-64 տարեկան) բնակիչ, որոնցից ակտիվ էին 311-ը, իսկ ոչ ակտիվները` 169։ Ակտիվության ցուցանիշը կազմում է 64,8 %։ 311 աշխատունակ մարդկանցից աշխատել է 279 անձ (149 տղամարդ և 130 կին)։ Գործազուրկ են եղել 32 անձ (15 տղամարդ և 17 կին)։ 169 անաշխատունակներից 28-ը եղել են աշակերտներ կամ ուսանողներ, 101-ը` թոշակառուներ, իսկ 40-ը չեն աշխատել տարբեր պատճառներով։


== Տես նաև ==
Շարանտ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ռանդկյուլա

Ռանդկյուլա (էստ․՝ Randküla), գյուղ Էստոնիայի Սաարեմաա նահանգի Օռիսաառե շրջանում։
2011 թվականի տվյալներով գյուղում բնակվում էր 18 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Բիստրուխա (այլ կիրառումներ)

Բիստրուխա, կարող է վերաբերել՝

Բիստրուխա - գետ Ռուսաստանում, հոսում է Ալթայի երկրամասում, Ալթայի Հանրապետությունում
Բիստրուխա - գետ Ռուսաստանում, հոսում է Կոմի Հանրապետությունով
Բիստրուխա - գետ Ռուսաստանում, հոսում է Կեմերովոյի մարզում
Բիստրուխա - գյուղ Ռուսաստանի Նիժնի Նովգորոդի մարզի Կրասնոբակովսկի շրջանի կազմում
Մարշա Ֆորչուկ Սկրիպուխ

Մարշա Ֆորչուկ Սկրիպուխ (անգլ.՝ Marsha Skrypuch, ուկրաիներեն՝ Скрипух-Форчук Марша, դեկտեմբերի 12, 1954(1954-12-12)), կանադաուկրաինացի մանկական և պատանեկան գրող, վիպասան։ Բնակվում է Կանադայի Օնտարիո նահանգի Բրենտֆորդ քաղաքում։
Սկրիպուխը հայտնի է Կանադայում ներգաղթյալների մասին պատանեկան ընթերցողի համար արձակ գործերով, և հատկապես՝ Հայոց Ցեղասպանությունից մազապուրծ եղած և Կանադա ներգաղթած հայերի մասին վեպերով («Արամի ընտրությունը», «Անունս Արամ է»)։


== Ծանոթագրություններ ==


== Արտաքին հղումներ ==
Սկրիպուխի պաշտոնական կայքը
Պարսկական կազակական դիվիզիա

Պարսկական կազակական բրիգադ (պարսկերեն՝ بریگاد قزاق‎), (1916 թվականին վերափոխվել է դիվիզիայի), ստեղծվել է Պարսկաստանում 1879 թերեքյան կազակական զորամիավորումների օրինակով։ Անձնակազմի հետ պատրաստումը իրականացնում էին ռուսական զինվորական առաքելության հրահանգիչները։ Բրիգադի հրամանատար ռուս սպա էր, ով վարձատրվում էր ռուսական կառավարության կողմից։ 1884 թվականից բրկիիգադում հայտնվեց հրետանավորների մարտկոց, իսկ ավելի ուշ նաև հետևակ։


== Զորամիավորման խնդիրները ==
Բրիգադի խնդիրների մեջ էր մտնում Պարսկաստանի շահի և այլ բարձրաստիճան պաշտոնյաների պաշտպանությունը։ Իրականացնում էին հերթապահություն հյուպատոսարաններում, դիվանագիտական կորպուսներում, նախարարություններում, զինանոցներում, բանկի բաժանմունքներում։ Բրիգադը օգտագործվում էր հարկահավաքության և անկարգությունների ճնշման ժամակ։
1916 թվականի սկզբին բրիգադը վերափոխվեց դիվիիայի։ պարսկաստանում կարգուկանոնի հաստատման և ապստամբների դեմ պայքարելու համար դիվիզիայի կազմում ձևավորվեցին հետևյալ ջոկատները՝ Արդաբիլի, Աստրաբադի, Գիլանի, Զանջանի, Սպահանի, Ղազվինի, Քերմանշահի, Քուրդիստանի, Լոռեսթանի, Մազանդարանի, Մաշհադի, Ռաշթի, Թավրիզի, Թեհրանի, Ուրմիայի, Համադանի, Խորասանի։
Կազմալուծվել է 1920-ական թվականների սկզբին։
Պատմաբանները պարսկական կազակական բրիգադի ստեղծումն ու նրա գործունեության սատարումը, դիտում են որպես Ռուսաստանի հակադրումը Միացյալ Թագավորության Պարսկաստանում աշխարհաքաղաքական ձգտումներին։
Ռուսաստանի արտաքին քաղաքականության ռազմավարական խնդիրը Ռուսաստանի ելք դեպի Պարսից ծոց և Հնդկական օվկիանոս ապահովելն էր։ Նպատակը Մեծ Բրիտանիայի դիրքերի առավել թուլացումն էր Պարսկաստանում։
Տնտեսական տեսակետից Ռուսաստանը նպատակ էր հետապնդում եհնվելով կազակական բրիգադի և Պարսկաստանում տեղակայված ռուսական կանոնավոր զորքերի վրա՝ պահպանել վերահսկողությունը երկրի հյուսիսային տարածքներում, պահպանել տնտեսական և առևտրային զիջումների արդյունքները, կանխել Ռուսաստանի առևտրա-տնտեսական շահերին սպառնացող Մեծ Բրիտանիայի և այլ գերտերությունների ոտնձգությունները։


== Ծանոթագրություններ ==
(6726) Սաթերս

(6726) Սաթերս (անգլ.՝ Suthers), աստերոիդ աստերոիդների հիմնական գոտում։ Հայտնաբերվել է 1991 թվականի օգոստոսի 5-ին Հենրի Հոլտի կողմից Պալոմարում։
Միջին հեռավորությունը Արեգակից կազմում է 2,286827 ա. մ., առավելագույնը մոտենում է 2,0729 ա. մ. հեռավորության վրա և հեռանում 2,5007 ա. մ.։ Արեգակի շուրջ մեկ ամբողջական պտույտ է կատարում 1263,13 երկրային օրվա ընթացքում, իր ուղեծրով շարժվելով միջինում 0,285006 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,3° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6726) Սաթերս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Վերտնայա

Վերտնայա (ռուս.՝ Вертная), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Պեչորա գետի աջ ափին՝ 945 կմ հեռավորության վրա։ Գետի երկարությունը կազմում է 60 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը՝ Պեչորա գետի ավազաների վտակները մինչև թափվելը Ուսա, գետի գետային ավազանը Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050100212103000063283
Կոդը ըստ հիդրոլոգիական հետազոտության (ՌԴ) — 103006328
Ավազանի կոդը — 03.05.01.002
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Բորա

Բորա, մեծ արագություն ունեցող ցուրտ և պոռթկումներով քամի, որը փչում է ոչ մեծ բարձրություն (1000 մ-ից ոչ ավելի) ունեցող լեռներից դեպի բավական տաք ջրային մակերևույթ։ Բորան հանդիպում է Սև ծովի վրա և Սլովենիայի Ադրիատիկի ափին` Տրիեստի շրջանում, Նոր Երկրում և այլն։


== Առաջացում ==
Բորաների առաջացման պրոցեսում, ի տարբերություն լեռնահովտային քամիների և բրիզների, գլխավոր դերը պատկանում է մթնոլորտի ընդհանուր շրջանառությանը։ Բորան ձևավորվում է հիմնականում ձմռանը, երբ սառը ցամաքի վրա իշխում է անտիցիկլոնը, իսկ տաք ջրավազաններում` ցածր ճնշման գոտին։ Օրինակ, Սև ծովի ափերին նկատվող բորաներն առաջանում են, երբ Ռուսաստանի եվրոպական մասի հարավ-արևելքում հաստատվում է անտիցիկլոն, իսկ Սև ծովի ափին իշխում է մթնոլորտային ցածր ճնշման շրջանը։ Բորաների առաջացման համար կարևոր է ոչ միայն ռելիեֆի բազմազանությամբ, այլ անհրաժեշտ է բավական մեծ բարիկական գրադիենտ։ Լեռնալանջերից իջնող օդային հոսքերն ուժեղանում են լանջերի թեքության պատճառով, արդյունքում մեծանում է օդային զանգվածների կինետիկ էներգիան։

Բորան Նովոռոսիյսկում, ինչպես և Ադրիատիկում, առաջանում է այն դեպքում, երբ ցուրտ ճակատը մոտենում է առափնյա լեռնաշղթային հյուսիս-արևելքից։ Օդը, ծանրության ուժի ազդեցությանբ իջնելով լեռնաշղթայով ներքև, ձեռք է բերում մեծ արագություն։ Նովոռոսիյսկում բորայի դեպքում քամու արագությունը հունվարին միջինը գերազանցում է 20 մ/վ-ը։ Հասնելով ջրի մակերևույթ` վարընթաց քամին բերում է ուժեղ ալիքավորում։ Այդ դեպքում կտրուկ նվազում է օդի ջերմաստիճանը, որը մինչև բորայի սկսվելը տաք ծովի վրա եղել է բավական բարձր։
Իջնելով ներքև, բորայի օդը տաքանում է ադիբադիկ օրոնքով։ Սակայն, լեռնաշղթայի բարձրությունը մեծ չէ, իսկ թափանցող ցուրտ օդի սկզբնական ջերմաստիճանն ավելի ցածր է ծովի վրա ավելի վաղ գտնվող օդի ջերմաստիճանի համեմատ։ Արդյունքում, այնտեղ, որտեղ թափանցում է բորան, ջերմաստիճանը նվազում է։ Նովոռոսիյսկում պատահել է, որ բորայի դեպքում ջերմաստիճանը նվազել է 25 °C և ավելի։ Նովոռոսիյսկի բորան մարում է ծովի վրա` մի քանի կիլոմետր հեռու քաղաքից։ Սակայն, Ադրիատիկի վրա բորան որոշակի սինօպտիկական իրադրություններում ընդգրկում է ծովի զգալի մասը։


== Բնութագրիչներ ==
Բորաների ժամանակ քամու արագությունը հասնում է մինչև 40 մ/վ, իսկ առանձին պոռթկումների ժամանակ` մինչև 60 մ/վ։ Լեռան լանջից այդպիսի արագությամբ ցած իջնող օդային հոսքի ուղղաձիգ հզորությունը հասնում է մոտ 200 մ-ի։ Հատկապես ուժեղ է ճակատային բորան, որը պայմանավորված է ցուրտ ճակատի ազդեցությամբ։ Լինում են դեպքեր, երբ բորան տևում է մեկ շաբաթից ավելի։ Բորաները սովորաբար ուղեկցվում են օդի ջերմաստիճանի խիստ անկումներվ` մինչև -20–25 °C: Նովոռոսիյսկում տարվա մեջ դիտվում է միջինը 46 օր, ամենից առաջ նոյեմբերից մարտ շրջանում։ Բորայի տևողությունը կազմում է 1-3 օր, հազվադեպ` մինչև շաբաթ։
Բորայի ժամանակ նավարկելիս կարող են ձևավորվել կարճ և բարձր ալիքներ, որոնք ստեղծում են դժվարություններ, ուստի հարկավոր է ցուցաբերել որոշակի զգուշավորություն։ Քամու կողմից առաջացած փոքր կաթիլները առաջացնում են «ծովային մշուշ», որը զգալիորեն նվազեցնում է տեսանելիությունը։ Փորձառու նավաստիները ունեն այսպիսի ասացվածք. «Երբ բորան է նավարկում, դու մի' նավարկիր»։


== Ծանոթագրություններ ==


== Աղբյուրներ ==
Գ. Ա. Ալեքսանդրյան, Օդերևութաբանություն և կլիմայագիտություն, Երևան, 1980 թ.
Թ. Գ. Վարդանյան, Վ. Գ. Մարգարյան, Օդերևութաբանություն և կլիմայագիտություն, Երևան, 2014 թ.
Պրեմիեր Լիգա 2012-13 (Անգլիա)

Պրեմիեր Լիգա 2012-13-ը Անգլիայի Պրեմիեր Լիգայի 21-րդ մրցաշրջանն էր։ Մասնակցել էին 20 ակումբ։ Չեմպիոնական տիտղոսը պաշտպանում էր «Մանչեսթեր Սիթին»։
Այս մրցաշրջանի նորեկներն էին «Ռեդինգը», «Սաութհեմփթոնն» ու «Վեստ Հեմ Յունայթեդը»։


== Փոփոխությունները համեմատած նախկին մրցաշրջանի հետ ==


== Մրցաշարային աղյուսակ ==


== Արդյունքներ ==
Աղբյուր: Premier League1Տան թիմը ձախ սյունակում է.Գույներ: Կապույտ= տան թիմի հաղթանակ; Դեղին= ոչ-ոքի; Կարմիր= հյուրընկալվող թիմի հաղթանակ.


== Արտաքին հղումներ ==
Պաշտոնական կայքէջ
Պրեմիեր Լիգայի հայալեզու կայքէջ
Ցախավել (Դերջանի գավառ)

Անվան այլ կիրառումների համար տե՛ս՝ Ցախավել (այլ կիրառումներ)Ցախավել, գյուղ Արևմտյան Հայաստանում, Էրզրումի վիլայեթի Դերջանի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Էդմունդ Հուսերլ

Էդմունդ Հուսերլ (գերմ.՝ Edmund Husserl, ապրիլի 8, 1859(1859-04-08)[…], Պրոստեյով - ապրիլի 27, 1938(1938-04-27)[…], Ֆրայբուրգ իմ Բրայսգաու, Բադեն-Վյուրթեմբերգ), գերմանացի փիլիսոփա (ծագումով հրեա), ֆենոմենոլոգիայի փիլիսոփայական ուղղության հիմնադիր։ Իր դասախոսական գործունեության և բազմաթիվ աշխատությունների շնորհիվ նշանակալից ազդեցություն է գործել գերմանական և արևմտյան փիլիսոփայության և, մասնավորապես, էքզիստենցիալիզմի առաջացման և զարգացման վրա։
Ֆ. Բրենտանոյի և Կ. Շտումպֆի աշակերտը, կրել է նաև Բ. Բոչցանոյի, նեոկանտականության ազդեցությունը։ Հուսեռլը հանդես է եկել տրամաբանության մեջ պսիխոլոգիզմի քննադատությամբ, նրա տեսական ծրագիրն էր՝ փիլիսոփայությունը դարձնել խստիվ գիտություն («Տրամաբանական հետազոտություններ»), գիտություն գիտակցության ֆենոմենների մասին՝ ֆենոմենոլոգիա։ Ֆենոմենոլոգիան Հուսերլը համարում է գիտություն մաքուր գիտակցության (ինտենցիոնալ ակտերի) մասին։ Փիլիսոփայության հիմնական հարցի լուծման մեջ հավակնելով չեզոքության՝ Հուսերլն առաջարկել է ֆենոմենոլոգիայից բացառել «կեցության մասին դրույթը»։ Վերացական գաղափարներին համապատասխանող առարկաները, մասնավորապես մատերիական օբյեկտները, համարել է այնպիսի էություններ, որոնք օժտված չեն առանձին կոնկրետ առարկաների նման գոյությամբ, բայց ունեն մարդկային ճանաչողությունից անկախ նշանակություն՝ օբյեկտիվ են։ Այսպիսով, սուբյեկտիվիստական մոտիվները Հուսերլը համակցել է օբյեկտիվ-իդեալիստականի հետ։ Իր վերջին աշխատություններից մեկում («Եվրոպական գիտությունների ճգնաժամը և տրանսցենդենտալ ֆենոմենոլոգիան») Հուսերլն իր ժամանակի Եվրոպայի հոգևոր իրավիճակը դիտում է որպես ճգնաժամային՝ այն կապելով եվրոպական մշակույթին հատուկ սցիենտիզմի և, ընդհանրապես, նատուրալիստական-պոզիտիվիստական մտածելակերպի հետ։ Հուսերլն ազդել է արդի բուրժուական փիլիսոփայության վրա։ Ֆենոմենոլոգիան Էկզիստենցիալիզմի սկզբնաղբյուրներից մեկն է։ Հուսերլի փիլիսոփայությունը բուրժուական փիլիսոփայության մտքի ճգնաժամի արտահայտությունն է։


== Ծանոթագրություններ ==
(1418) Ֆայետա

(1418) Ֆայետա (անգլ.՝ Fayeta), աստերոիդ աստերոիդների հիմնական գոտում։ Հայտնաբերվել է 1903 թվականի սեպտեմբերի 22-ին Պաուլ Գյոցի կողմից Հայդելբերգում։
Միջին հեռավորությունը Արեգակից կազմում է 2,240878 ա. մ., առավելագույնը մոտենում է 1,7833 ա. մ. հեռավորության վրա և հեռանում 2,6984 ա. մ.։ Արեգակի շուրջ մեկ ամբողջական պտույտ է կատարում 1225,25 երկրային օրվա ընթացքում, իր ուղեծրով շարժվելով միջինում 0,293817 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,2° անկյուն։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1418) Ֆայետա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Զեմֆիրա Դանիելյան

Զեմֆիրա Ալեքսանդրի Դանիելյան (մայիսի 17, 1961(1961-05-17), Երևան, Հայկական ԽՍՀ, ԽՍՀՄ), երգչուհի (սոպրանո)։ 


== Կենսագրություն ==
Ավարտել է Երևանի Առնո Բաբաջանյանի անվան երաժշտամանկավարժական ուսումնարանի, Երևանի պետական կոնսերվատորիայի (Տաթևիկ Սազանդարյանի դասարան) երգեցողության բաժինները, ասպիրանտուրան (1994)։ 
Որպես մեներգչուհի՝ հանդես է եկել Հայաստանի պետական, 1993 թվականից՝ Մայր Աթոռ Սուրբ Էջմիածնի երգչախմբերում, Հայաստանի ֆիլհարմոնիկ նվագախմբի հետ, 1997–1999 թվականներին՝ Երևանի օպերայի և բալետի ազգային ակադեմիական թատրոնում։ 
Դասավանդում է ԵՊԿ-ում (դոցենտ՝ 2002 թվականից)։ Համերգներով շրջագայել է Ֆրանսիայում, Շվեյցարիայում, Անգլիայում, Իռլանդիայում, Հունաստանում, Մոսկվայում, Սանկտ Պետերբուրգում, ԱՊՀ այլ քաղաքներում։
Երգացանկում՝ Ջուզեպե Վերդիի («Ռեքվիեմ»), Անտոնիո Վիվալդիի («Գլորիա»), Ջոակինո Ռոսսինիի («Ստաբատ Մատեր»), Սայաթ-Նովայի, Ալեքսանդր Հարությունյանի, Գրիգոր Հախինյանի և ուրիշների գործերից։
Սարիշկա

Սարիշկա (ռուս.՝ Сарышка, բաշկիրերեն՝ Сырышҡы), գյուղ Ռուսաստանի Բաշկորտոստան հանրապետության Բելորեցկի շրջանի կազմում։
Բնակչությունը 2009 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ստորա

Ստորան (դան․՝ Storåen, Մեծ վտակ), գետ Դանիայի կենտրոնական մասում։ Պատկանում է Հյուսիսային ծովի ավազանին։ Ակունքը գտնվում է Իկաստ քաղաքից հարավ-արևելք՝ Գլուդստեդ պլանտացիայում։ Երկարությունը 104 կմ է, իսկ ավազանի մակերեսը՝ 825 կմ², ջրի միջին ծախսը՝ 10 մ³/վ. Այն իր երկարությամբ երկրորդն է Դանիայում։ Գետը նավարկելի չէ։
2015 թվականին առատ տեղումների պատճառով գետի մակարդակը 2,5 մետրով բարձրացել է, և ափին գնվող բնակավայրերի մարդիկ հարկադրված են եղել ավազով լցված պարկերով պատնեշել հեղեղաջրերի թափանցումը իրենց տների ներքնահարկեր։ Այդուհանդերձ՝ Հոլստեբրո քաղաքի որոշ օբյեկտներ (երաժշտական թատրոնի շենքը, Buddy Holly դիսկոտեկը, Hotel Royal հյուրանոցը...) որոշակի վնասներ են կրել։


== Ծանոթագրություններ ==


== Արտաքին հղումներ ==
«Storå»։ www.denstoredanske.dk (դանիերեն)։ Վերցված է 2019-12-27
Դուկգյունեյ

Դուկգյունեյ, լեռ Թուրքիայի Էրզրումի նահանգում։ Անտիպոնտական լեռնահամակարգում է՝ Օլթի քաղաքից 9,5 կմ հարավ-արևելք։ Օլթիի ձախակողմյան վտակներից մեկի ակունքի շրջանում։ Ռուսերեն տառադարձությամբ՝ Տուկգյունեյ։


== Ծանոթագրություններ ==
Քամփբել շրջան (Հարավային Դակոտա)

Քամփբել շրջան (անգլ.՝ Campbell County), ԱՄՆ Հարավային Դակոտա նահանգի 66 վարչական միավորներից մեկը։ Ընդհանուր տարածությունը 1.906 կմ² է, բնակչությունը՝ 1.466 մարդ (2010 թ. տվյալներով)։ Շրջկենտրոնն է Մաունդ Սիթի բնակավայրը։ Կազմավորվել է 1873 թ.։
Բերդաշեն (Շիրակի մարզ)

Անվան այլ կիրառումների համար տե՛ս՝ Բերդաշեն (այլ կիրառումներ)Բերդաշեն (նախկին անվանումը` Թափաքյոյ),
գյուղ Հայաստանի Հանրապետության Շիրակի մարզի Ամասիայի տարածաշրջանում, մարզկենտրոն Գյումրիից 38 կմ հյուսիս-արևմուտք, Ախուրյան գետի ափին, Արփի լճիի արևելյան ափից ոչ հեռու։ Հարևան Պաղակն գյուղի հետ կազմում էր Բերդաշեն համայնքը։
Բերդաշեն է վերանվանվել 1991 թ.-ի օգոստոսի 8-ին։


== Բնակչություն ==
Ըստ ՀՀ 2011 թ. մարդահամարի արդյունքների` Բերդաշենի մշտական բնակչությունը կազմել է 203, առկա բնակչությունը` 201 մարդ։ Մինչև 1989 թ. բնակեցված է եղել ադրբեջանցիներով։
Բերդաշենի բնակչության փոփոխությունը ժամանակի ընթացքում` ստորև.


== Տնտեսություն ==
Բնակչությունը զբաղվում է անասնապահությամբ, հացահատիկի և կերային կուլտուրաների մշակությամբ։ Բերդաշենն ունի պանրի գործարան։


== Պատմամշակութային կառույցներ ==
Բերդաշենում է գտնվում “Ավազնոց” վանական կառույցը (միջնադար)։


== Տես նաև ==
Բերդաշենի պատմության և մշակույթի անշարժ հուշարձանների ցանկ (Շիրակի մարզ)


== Ծանոթագրություններ ==
Բոգդանովկա (Ցելինսկի շրջան)

Անվան այլ կիրառումների համար տե՛ս՝ Բոգդանովկա (այլ կիրառումներ)Բոգդանովկա (ռուս.՝ Богдановка), գյուղ Ռուսաստանի Ռոստովի մարզի Ցելինսկի շրջանում։ Մտնում է Օլշանսկոյե գյուղական համայնքի կազմի մեջ։
Օկունևկա (Ուլյանովկայի վտակ)

Օկունևկա (ռուս.՝ Окуневка), գետ Ռուսաստանում, հոսում է Կալինինգրադի մարզում։ Գետաբերանը տեղակայված է Ուլյանովկա գետի աջ ափին 10 կմ հեռավորության վրա։ Գետի երկարությունը 20 կմ է, ավազանի տարածքը 61 կմ2 է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Բալթյան ավազանային շրջանին, գետային ավազանը Պրեգոլյա, ենթաավազանը՝ բացակայում է։ Գետի ջրատնտեսային տեղամասը Նեման գետն է և Բալթիկ ծովի ավազանը։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 01010000212104300009989
Հիդրոլոգիական ուսումնասիրությունների կոդը - 104300998
Ավազանի կոդը - 01.01.00.002
Հիդրոլոգիական ուսումնասիրությունների հատորի համարը - 04
Թողարկումն ըստ հիդրոլոգիական ուսումնասիրությունների - 3


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Խաչատուր Ավագյանց

Անվան այլ կիրառումների համար տե՛ս՝ Խաչատուր Ավագյան (այլ կիրառումներ)
Վիքիպեդիայում կան հոդվածներ  Ավագյանց ազգանունով այլ մարդկանց մասին:Խաչատուր Ավագյանց (1825, Կրասնոդար, Ռուսական կայսրություն - 1865, Թիֆլիս, Կովկասի փոխարքայություն, Ռուսական կայսրություն), հայ բանաստեղծ, բժիշկ։


== Կենսագրություն ==
Ծնվել է Եկատերինոդարում (այժմ՝ Կրասնոդար), ուսանել Դորպատի համալսարանում։ Ավագյանը գրել է երգեր, որոնցից «Ուրախասցուք ուրեմն»–ը ուսանողական հայտնի երգերից մեկի՝ «Gaudeamus igitur»–ի հայացված տարբերակն է (1849)։ Վերջինս, «Երգ ուխտի», «Հայոց գինին» և այլ երգերի հետ, ուսանողական տարիներին ճանաչում է բերել հեղինակին։ Ավագյանցի երգերին բնորոշ են հայրենասիրությունն ու կենսասիրությունը։


== Երկեր ==
Քնար հայկական, ԱՊԲ, 1868, Էջ 355–356, 361-363, 389-390։


== Ծանոթագրություններ ==
(8090) 1991 RO23

(8090) 1991 RO23, աստերոիդ աստերոիդների հիմնական գոտում։ Հայտնաբերվել է 1991 թվականի սեպտեմբերի 15-ին Հենրի Հոլտի կողմից Պալոմարում։
Միջին հեռավորությունը Արեգակից կազմում է 3,175492 ա. մ., առավելագույնը մոտենում է 2,7603 ա. մ. հեռավորության վրա և հեռանում 3,5907 ա. մ.։ Արեգակի շուրջ մեկ ամբողջական պտույտ է կատարում 2066,88 երկրային օրվա ընթացքում, իր ուղեծրով շարժվելով միջինում 0,174176 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 15,97° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8090) 1991 RO23 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Խոլմի (գյուղ, Ուգրանսկի շրջան)

Անվան այլ կիրառումների համար տե՛ս՝ ԽոլմիԽոլմի (ռուս.՝ Холмы), գյուղ Ռուսաստանի, Սմոլենսկի մարզի Ուգրանսկի շրջանի կազմում։
Բնակչությունը 2007 թվականին գրանցված տվյալներով կազմում էր 120 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Զոնա դա Մատայի մարզ

Զոնա դա Մատա (մեզոշրջան) (պորտ.՝ Mesorregião da Zona da Mata)՝ վարչական մեզոշրջան Բրազիլիայում, մտնում է Ռիու Գրանդի դը Սուլ նահանգի մեջ։ Բնակչությունը կազմում է 2145 հազար մարդ (2006 թվականի տվյալներով)։ Զբաղեցված տարածքը 35 747,729 կմ²։ Բնակչության խտությունը 60.0մարդ/կմ²։


== Վիճակագրություն ==
Համախառն ներքին արտադրանքը կազմել է 10 924 012 370,00 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 5 204,94 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)
Մարդկային զարգացման ինդեքսի պոտենցիալը 2000 թվականին կազմել է 0,762
Ժորդի Կլասի

Ժորդի Կլասի (նիդ․՝ Jordy Clasie, հունիսի 27, 1991(1991-06-27), Հաառլեմ), հոլանդացի ֆուտբոլիստ, կիսապաշտպան։ Ներկայումս վարձավճարով հանդես է գալիս «Ֆեյենորդի» և Նիդերլանդների ազգային հավաքականի կազմում։


== Ակումբային կարիերա ==


=== Վաղ տարիներ ===
9 տարեկան հասակում Ժորդին միացել է «Ֆեյենորդ» ֆուտբոլային ակումբի ակադեմիային։ 2010 թվականի ամռանը ֆուտբոլիստը 1 տարի վարձակալության ժամկետով տեղափոխվել է «Էկսելսիոր»։ Թիմի հիմնական կազմում նա իր դեբյուտը նշել է 2010 թվականի 15-ին՝ հարազատ «Ֆեյենորդի» դեմ խաղում։


=== «Ֆեյենորդ» ===
2011-12 մրցաշրջանի սկզբում ֆուտբոլիստը վերադարձել է «Ֆեյենորդ» և դարձել գլխավոր մարզիչ Ռոնալդ Կումանի հիմնական կազմի ամենաերիտասարդ ֆուտբոլիստը։ Հոլանդական թիմի կազմում Կլասին իր դեբյուտը նշել է «Մալագայի» դեմ ընկերական խաղում։ Իր լավ խաղի և տեխնիկայի շնորհիվ նա շուտով հայտնվել է հովանավորների ուշադրության կենտրոնում։
2014 թվականի օգոստոսի 29-ին Ժորդի Կլասին օգնել է թիմին նվաճել Եվրոպայի լիգայի խմբային փուլի ուղեգիր։ Հաջորդ օրը նա երկարաձգել է իր պայմանագիրը մինչև 2018 թվականը։


=== «Սաութհեմփթոն» ===
2015 թվականի հուլիսի 15-ին Ժորդի Կլասին տեղափոխվել է Պրեմիեր Լիգայում հանդես եկող «Սաութհեմփթոն»։ Նա թիմի հետ կնքել է 5 տարվա պայմանագիր, իսկ տրանսֆերն արժեցել է 8 միլիոն ֆունտ ստեռլինգ։
2016 թվականի ամռանը թիմի գլխավոր մարզիչ է նշենակվել ֆրանսիացի Կլաուդ Պուելը։ Կլասին իր առաջին գոլը անգլիական թիմի կազմում խփել է 2016 թվականի նոյեմբերի 30-ին՝ Ֆուտբոլային լիգայի գավաթի խաղարկության շրջանակներում կայացած «Արսենալի» դեմ խաղում։ Հանդիպումն ավարտվել է 2-0 հաշվով։ Կլասին այդ մրցաշրջանում օգնել է թիմին հասնել մինչև Լիգայի գավաթի եզրափակիչ։
Պրեմիեր Լիգայի շրջանակներում նա իր առաջին գոլը խփել է 2017 թվականի ապրիլի 8-ին՝ «Վեստ Բրոմվիչ Ալբիոնի» դեմ խաղում, որն ավարտվել է 1-0 հաշվով։


=== «Բրյուգգե» ===
2017-18 մրցաշրջանի ընթացքում ֆուտբոլիստը վարձավճարով հանդես է եկել բելգիական «Բրյուգգեի» կազմում։


=== «Ֆեյենորդ» ===
2018 թվականի հուլիսի 25-ին Ժորդի Կլասին վարձավճարով վերադարձել է հարազատ «Ֆեյենորդ»։


== Միջազգային կարիերա ==
2012 թվականի փետրվարին Նիդերլանդների հավաքականի գլխավոր մարզիչ Բերտ վան Մարվիկը հետաքրքրվածություն է ցուցաբերել Կլասիին հանդեպ։ Նա հայտնվել է Եվրո 2012-ի Նիդերլանդների հավաքականի ընդլայնված հայտացուցակում։
Լուի Վան Գալը Ժորդի Կլասիին ընդգրկել է ԱԱ 2014-ի հիմնական հայտացուցակում։ Առաջնության ընթացքում նա մասնակցել է 2 հանդիպման, առաջինը՝ Արգենտինայի դեմ խաղին, որի ընթացքում փոխարինել է Նայջել դե Յոնգին, երկրորդը՝ 3-րդ տեղի համար ընթացող խաղին, որը տեղի է ունեցել Բրազիլիայի հավաքականի դեմ, և հոլանդացիները հաղթել են 3-0 հաշվով։


== Վիճակագրություն ==


== Ձեռքբերումներ ==


=== Ակումբային ===
Էրեդիվիզիի փոխչեմպիոն - 2011-12, 2013-14
Նիդերլանդների սուպերգավաթակիր - 2018
Ֆուտբոլային լիգայի գավաթի փոխչեմպիոն - 2017
Բելգիայի չեմպիոն - 2017-18


=== Միջազգային ===
Աշխարհի առաջնության բրոնզե մեդալակիր - 2014


== Ծանոթագրություններ ==


== Արտաքին հղումներ ==
Կլասիի պաշտոնական Տվիտերի էջը
Կլասիի պաշտոնական Ինստագրամի էջը
Կլասին transfermarkt-ում
Կլասին soccerbase.com-ում
Կլասին WhoScored.com կայքում
Կլասին Պրեմիեր Լիգայի կայքում
Կլասին ՈՒԵՖԱ-ի պաշտոնական կայքում
Ռինյակ (Ավերոնի գավառ)

Ռինյակ (ֆր.՝ Rignac), համայնք Ֆրանսիայի Օկսիտանիա մարզի Ավերոն գավառում։
Բնակչությունը 2008 թվականի դրությամբ կազմում է 1889 մարդ, բնակչության խտությունը` 56.64 մարդ/կմ²։ Բնակավայրը զբաղեցնում է 33.35 կմ² տարածք։


== Աշխարհագրություն ==
Գտնվում է Փարիզ քաղաքից 500 կմ հարավ, Թուլուզ քաղաքից` 115 կմ հյուսիս-արևելք, Ռոդեզ քաղաքից` 24 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 1142 աշխատունակ (15-64 տարեկան)  բնակիչ, որոնցից ակտիվ էին 827-ը, իսկ ոչ ակտիվները` 315։ Ակտիվության ցուցանիշը կազմում է 72,4 %։ 827 աշխատունակ մարդկանցից աշխատել է 780 անձ (399 տղամարդ և 381 կին)։ Գործազուրկ են եղել 47 անձ (24 տղամարդ և 23 կին)։ 315 անաշխատունակներից 138-ը եղել են աշակերտներ կամ ուսանողներ, 104-ը` թոշակառուներ, իսկ 73-ը չեն աշխատել տարբեր պատճառներով։


== Տես նաև ==
Ավերոն գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Լոնդինյի

Լոնդինյի (ֆր.՝ Londigny), համայնք Ֆրանսիայի Նոր Ակվիտանիա մարզի Շարանտ գավառում։
Բնակչությունը 2008 թվականի դրությամբ կազմում է 247 մարդ, բնակչության խտությունը` 25.54 մարդ/կմ²։ Բնակավայրը զբաղեցնում է 9.67 կմ² տարածք։


== Աշխարհագրություն ==
Գտնվում է Փարիզ քաղաքից 350 կմ հարավ-արևմուտք, Պուատիե քաղաքից` 60 կմ հարավ, Անգուլեմ քաղաքից` 50 կմ հյուսիս։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 149 աշխատունակ (15-64 տարեկան) բնակիչ, որոնցից ակտիվ էին 98-ը, իսկ ոչ ակտիվները` 51։ Ակտիվության ցուցանիշը կազմում է 65,8 %։ 98 աշխատունակ մարդկանցից աշխատել է 87 անձ (49 տղամարդ և 38 կին)։ Գործազուրկ են եղել 11 անձ (5 տղամարդ և 6 կին)։ 51 անաշխատունակներից 6-ը եղել են աշակերտներ կամ ուսանողներ, 32-ը` թոշակառուներ, իսկ 13-ը չեն աշխատել տարբեր պատճառներով։


== Տես նաև ==
Շարանտ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Տորսկոե (գյուղ, Կրասնոլիմանի շրջան)

Անվան այլ կիրառումների համար տե՛ս՝ ՏորսկոեՏորսկոե (ուկրաիներեն՝ Торське), գյուղ Ուկրաինայի Դոնեցկի մարզի Կրասնոլիմանի շրջանում։
2001 թվականի տվյալներով Տորսկոե գյուղում բնակվում էր 1 653 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)